Institutt for billedkunst - Kunstakademiet i Trondheim holder til i «Stentofonbygget» i Innherredsveien, ikke langt fra Nedre Elvehavn.
**Kunstakademiet i Trondheim** **(KIT)** er fra 1. januar 2017 et institutt ved Fakultet for arkitektur og design ved Norges teknisk-naturvitenskapelige universitet (NTNU) i Trondheim. Instituttet er lokalisert i Innherredsveien ved Nedre Elvehavn.

Kunstskolen i Trondheim ble startet like etter den annen verdenskrig av lokale kunstnere som så behovet for en profesjonell kunstutdannelse i byen. I 1945 ble det etablert en arbeidsgruppe bestående av Thorvald Slettebak, arkitekt Helge Enger, sekretær i Trondhjems kunstforening Helge Strømmen, kunstmaler Anders Krigsvoll, samt amatørmalerne Arne Ludvig Dahl og Odd Brodahl. Dahl og Brodahl hadde tatt initiativet som førte til nedsettelse av arbeidsgruppen. Skolen ble dannet på et konstituerende møte 31. januar 1946. Skolens første styre bestod av Odd Hilt, Thorvald Slettebak, Arne Ludvig Dahl, Helge Strømmen, Tora Sandahl Bøhn, Odd Brodahl og Helge Enger.

Greta Thiis var leder for skolens styre i 25 år fra 1951. I 1979 kom skolen inn i høyskolesystemet og fra 1987 ble skolen et statlig kunstakademi. 

Kunstakademiet i Trondheim ble fra 1996 innlemmet i NTNU som et institutt ved Fakultet for arkitektur og billedkunst, med navnet Institutt for billedkunst – Kunstakademiet i Trondheim.

1. januar 2016 ble det gjennomført en fusjon mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund). Aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart til 2017.
Fra 1. januar 2017 ble det tildels store endringer i institutt- og fakultetsstrukturen ved NTNU. For kunstakademiets del innebærer det tilhørighet til et noe endret fakultet, nå uten «billedkunst» i navnet. Forøvrig videreføres aktiviteten ved akademiet uten større endringer.

Utdanning
---------

I faget *Kunst i fellesskapets rom* samarbeider arkitekt- og kunststudenter. Prosjekt ved City Syd (Tiller, Trondheim).
Akademiet tilbyr treårig bachelor- og toårig masterstudium i billedkunst. Fra akademiets hjemmeside:  


> Vår undervisning bygger på åpenhet, dialog, og kritisk refleksjon i et fleksibelt arbeidsmiljø hvor studentene beveger seg fritt mellom fagområder og samarbeider på tvers av årskull. Med støtte fra lærere og gjestelærere med variert kunstnerisk orientering og bakgrunn, får studentene anledning til å utforske og utfordre, til å samle kunnskap, reflektere og handle.  
> 
> 
> 
> Gjennom individuelle samtaler, felles gjennomganger, diskusjoner, prosjekter og utstillinger, utvikler studentene sitt eget kunstneriske arbeid. Som det eneste norske kunstakademi som er tilknyttet et universitet, har vi unike ressurser og muligheter for samarbeid med fag innen teknologi, arkitektur og humaniora.
> 
> 
> 

Fagområdene til Kunstakademiet omhandler maleri, grafikk/foto, skulptur, tidsbasert kunst, og teori. Akademiet disponerer 6 000 kvm i seks etasjer på Nedre Elvehavn, med blant annet verksted for metall, foto, grafikk og skulptur, samt studentateliér, utstillingsgalleri og bibliotek.

Se også
-------

* Fakultet for arkitektur og billedkunst (NTNU)
* Galleri Blunk

Referanser
----------

1. ↑  Gjelsvik, Magni Moksvik (1988). *Kunstmaleren Oddvar Alstad, hjerne og hjerte*. Trondheim. s. 57–59.
2. ↑  Olsen, Sture Lian (1984). *Kunstskolen i Trondheim*. Trondheim: Kunstakademiet i Trondheim. s. 28.
3. ↑  Tidsplan for fusjonen

Eksterne lenker
---------------

* Kunstakademiet i Trondheim Arkivert 11. november 2005 hos Wayback Machine.
* Fakultet for arkitektur og billedkunst
* Galleri KiT
* Kulturskolens kunstskole[*død lenke*]

| * v
* d
* r
Norges teknisk-naturvitenskapelige universitet 2017– |
| --- |
| Det humanistiske fakultet | Institutt for filosofi og religionsvitenskap **·** Institutt for historiske studier **·** Institutt for kunst- og medievitenskap **·** Institutt for musikk **·** Institutt for språk og litteratur **·** Institutt for tverrfaglige kulturstudier |
| Fakultet for arkitektur og design | Institutt for arkitektur og planlegging **·** Institutt for arkitektur og teknologi **·** Institutt for design **·** Kunstakademiet i Trondheim |
| Fakultet for informasjonsteknologi og elektroteknikk | Institutt for datateknologi og informatikk **·** Institutt for elektroniske systemer **·** Institutt for elkraftteknikk **·** Institutt for IKT og realfag **·** Institutt for informasjonssikkerhet og kommunikasjonsteknologi **·** Institutt for matematiske fag **·** Institutt for teknisk kybernetikk |
| Fakultet for ingeniørvitenskap | Institutt for bygg- og miljøteknikk **·** Institutt for energi- og prosessteknikk **·** Institutt for geovitenskap og petroleum **·** Institutt for havromsoperasjoner og byggteknikk **·** Institutt for konstruksjonsteknikk **·** Institutt for marin teknikk **·** Institutt for maskinteknikk og produksjon **·** Institutt for vareproduksjon og byggteknikk |
| Fakultet for medisin og helsevitenskap | Institutt for helsevitenskap i Gjøvik **·** Institutt for helsevitenskap i Ålesund **·** Institutt for klinisk og molekylær medisin **·** Institutt for nevromedisin og bevegelsesvitenskap **·** Institutt for psykisk helse **·** Institutt for samfunnsmedisin og sykepleie **·** Institutt for sirkulasjon og bildediagnostikk **·** Kavliinstituttet for nevrovitenskap |
| Fakultet for naturvitenskap | Institutt for bioingeniørfag **·** Institutt for biologi **·** Institutt for biologiske fag Ålesund **·** Institutt for bioteknologi og matvitenskap **·** Institutt for fysikk **·** Institutt for kjemi **·** institutt for kjemisk prosessteknologi **·** Institutt for materialteknologi |
| Fakultet for samfunns- og utdanningsvitenskap | Institutt for geografi **·** Institutt for lærerutdanning **·** Institutt for pedagogikk og livslang læring **·** Institutt for sosialt arbeid **·** Institutt for sosiologi og statsvitenskap **·** Institutt for psykologi **·** Institutt for sosialantropologi |
| Fakultet for økonomi | Handelshøyskolen ved NTNU **·** Institutt for industriell økonomi og teknologiledelse **·** Institutt for internasjonal forretningsdrift **·** Institutt for samfunnsøkonomi |
| Vitenskapsmuseet | Institutt for naturhistorie **·** Institutt for arkeologi og kulturhistorie |
| Andre enheter | Universitetsbiblioteket **·** |
| Artikler i kategorien **NTNU** |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Forvaltningsdatabasen
 |